open-index/open-wikipedia-markdown huggingface dataset:
मिशन इंपॉसिबल – फ़ॉलआउट

**मिशन इंपॉसिबल – फालआउट** (या *मिशन इम्पॉसिबल 6*) जुलाई 2018 में रिलीज होखे जा रहल हॉलीवुड फिलिम बा। फिलिम में, एह सीरीज के बाकी फिलिम सभ नियर टॉम क्रूज मुख्य भूमिका में बाड़ें। फिलिम के प्रोड्यूसर आ डाइरेक्टर क्रिस्टोफर मॅककरी बाड़ें, ई पहिला अइसन ब्यक्ति बाड़ें जे एह फ्रेंचाइजी के एक से बेसी फिलिम डाइरेक्ट क रहल बाने। ई फिलिम *[[मिशन: इंपॉसिबल]]* सीरीज के 6वीं फिलिम होखी। फिलिम में मुख्य कलाकार लोग में टॉम क्रूज, रिबेका फर्गुसन, सिमोन पेग, विंग रामीज, मिशेल मोनाघन, अलेक ब्लैडविन, आ  शॉन हैरिस लोग बा जे दोबारा एह सीरिज में लउकी; हेनरी साविल, वेस बेंटली, वेनेसा किर्बी, सियान ब्रुक आ एंजेला बेसेट एह सीरीज में पहिले-पहिल एह फ्रेंचाइजी से जुड़ रहल बा लोग। 

फिलिम के रिलीज होखे के तारीख 27 जुलाई 2018 तय कइल गइल बा आ ई एह सीरीज के पहिली फिलिम होखी जे रियलडी थ्रीडी आ आईमैक्स थ्रीडी में रिलीज होखी; ई टूडी आईमैक्स में भी रिलीज होखी।

## कलाकार आ रोल
* टॉम क्रूज - ईथन हंट
* हेनरी साविल - अगस्ट वाकर
* विंग रमीज - लूथर सिक्केल
* सिमोन पेग - बेंजी डन
* रिबेका फर्गुसन - इलसा फॉस्ट
* शॉन हैरिस - सोलोमन लेन
* एंजेला बसेट - एरिका सलोन
* मिशेल मोनाघन - जूलिया मीड-हंट
* अलेक ब्लैडविन - एलन हनलीम आइएमऍफ़ सेक्रेटरी
* वेनेसा किर्बी - वाईट विडो
* वेस बेंटली
* सिआन ब्रुक
* फ्रेडरिक श्मिड

## संदर्भ

श्रेणी:2018 के फिलिम
माउंटेन व्यू, कैलिफोर्निया

**माउंटेन व्यू** (शब्द के अरथ: परबत के नजारा) अमेरिका के कैलिफोर्निया राज्य के सैंटा क्लारा काउंटी में एगो शहर बा। ई सैन फ्रांसिस्को खाड़ी के किनारे बा आ इहाँ से सैंटा क्रूज परबत के बढ़ियाँ नजारा देखे के मिले ला जेकरे कारन एकर नाँव धराइल हवे।

एह शहर के अस्थापना एगो छोट इस्टापेज के रूप में भइल आ अब ई एगो बड़हन शहर बन चुकल बा जहाँ पैदल घूमे-फिरे लायक सुबिधाजनक डाउनटाउन एरिया बा। एह शहर के जनसंख्या करीबन 74 हजार बा।

शहर के परसिद्धी के कारन इहाँ मौजूद कई गो आईटी कंपनी सभ के ऑफिस बाड़ें।

## संदर्भ

श्रेणी:कैलिफोर्निया के शहर आ कस्बा
श्रेणी:सैंटा क्लारा काउंटी, कैलिफोर्निया
गूगल क्रोम

**गूगल क्रोम** एगो फ्रीवेयर वेब ब्राउजर बा जे गूगल द्वारा डेवलप कइल गइल बा।

## नोट


## संदर्भ

श्रेणी:वेब ब्राउजर
क्रोम
ज़ी5

**ज़ी5** (लिखल जाला: **ZEE5**, पढ़ल जाला: ज़ी फ़ाइव) एगो बीडियो ऑन डिमांड वेबसाइट बा जे ज़ी एंटरटेनमेंट एंटरप्राइज़ लिमिटेड (ZEEL) द्वारा चलावल जा रहल बा। ई भारत में 14 फरवरी 2018 के लांच भइल आ एकर सामग्री कुल 12 भाषा में बा।

वेबसाइट के एप भी बा, ZEE5 App के नाँव से।

## इहो देखल जाय
* हॉटस्टार
* नेटफ्लिक्स

## संदर्भ

## बाहरी कड़ी
* Official Website
* Zee Entertainment

श्रेणी:वेबसाइट
नेटफ्लिक्स

**नेटफ्लिक्स इंक॰** (, उ॰: *नॆट्फ़्लिक्स*) एगो अमेरिकी मनोरंजन कंपनी बा आ लॉस गाटॉस, कैलिफोर्निया में एकर हेडक्वार्टर बाटे। ई 1997 में स्थापित भइल आ रीड हास्टिंग आ मार्क रैंडॉल्फ़ मिल के एकर स्थापना कइल।

नेटफ्लिक्स के मुख्य प्रोडक्ट सभ में स्ट्रीमिंग मीडिया आ ऑनलाइन बीडियो ऑन डिमांड के चीज बा आ ई फिलिम प्रोडक्शन आ टीवी प्रोडक्शन संबंधी सेवा दे रहल बा। ई डीवीडी ख़रीदे के ऑनलाइन तरीका भी उपलब्ध करावे ला, जहाँ आर्डर दिहल जा सकत बा।

## इहो देखल जाय
* हॉटस्टार
* ज़ी5

## संदर्भ

श्रेणी:अमेरिकी कंपनी
श्रेणी:मनोरंजन चैनल
हैंस क्रिश्चियन एंडर्सन

**हंस क्रिश्चियन एंडर्सन** (डैनिश उच्चारण: हॅन्स क्रिश्चि'न ऑन'सन् - Hans Christian Andersen; 2 अप्रैल 1805 – 4 अगस्त 1875) डेनमार्क के एगो लेखक रहलें। नाटक, उपन्यास, कबिता आ जात्रा बरनन लिखे वाला हैंस सभसे ढेर जानल जालें अपना लिखल परीकथा सभ खाती। परिन के कहानी सभ के लेखक के रूप में ई खास पहिचान वाला हवें आ इनके लिक्खल अइसन कथा-कहानी सभ के संख्या लगभग तीन हजार से बेसी बा।

## संदर्भ

श्रेणी:डेनमार्क के लोग
श्रेणी:1805 में जनम
श्रेणी:1875 में निधन
श्रेणी:लेखक
मैरवा

**मैरवा** या **मैरवा नगर पंचायत** सिवान जिला में स्थित मैरवा प्रखंड के एगो नगरपालिका ह।

मैरवा नगर पंचायत कुल  में फैलल बा आ 13 गो वार्ड में विभाजित बा।  2011 के जनगणना के हिसाब से ई नगर पंचायत के कुल जनसंख्या 23,565 बा, जेमें से 12,178 जना मरद बाड़े आ 11,387 जना औरत बा लोग। 
## संदर्भ
मैरवा (सामुदायिक विकास खंड)

**मैरवा** भारत के बिहार राज्य में अवस्थित सिवान जिला के एगो ब्लॉक ह। इ सिवान अनुमंडल के 13 गो ब्लॉक सभ में से एक ह।

ब्लॉक के कुल क्षेत्रफल  बा आ 2011 के जनगणना अनुसार कुल जनसंख्या 1,13,499 बा। ब्लॉक के मुख्यालय मैरवा नगर पंचायत में स्थित बा। 

## नगर आ गांव
#मैरवा नगर पंचायत
#अराजी इंग्लिश
#अटवा
#बभनौली
#बरसो
#बरगांव
#बरका मांझा
#बेदौली
#बेलासपुर
#भूपतपूरा
#बिस्नुपुरा
#चकिया
#चितमठ
#चुप चुपवा
#धमौर
#धरहरा
#धारनि छपरा
#धुसा
#डोमदिह
#डूमर छपरा
#इंग्लिश
#घनशाम मठिया
#गोपाल चक
#हरनाथपुर
#कबीरपुर
#कबिता
#कैथौलिया
#कर्जनिया
#खाप सिसवा
#कोल्हुवा दरगाह
#कुल्दीपा
#लभरी
#लछमीपुर
#लश्करी छपरा
#मठिया
#मुरियारी
#नरहिया
#नवादा
#परसिया
#परसिया खुर्द
#पटखौली
#फर्छुआ
#फर्छुहि
#पिपरा
#सेमरा
#सेनी छपरा
#सेवतापुर
#सिरिसिया
#सिसवा बुज़ुर्ग
#सिसवा खुर्द
#सितलपुरा
#सुमेरी छपरा
#सुरद साही
#उग्रसेन छपरा
## संदर्भ

सिवान के ब्लॉक
बिहार के ब्लॉक
प्रमंडल

**प्रमंडल** या **मंडल** (;डिवीजन) भारत के राज्य सभ में एगो प्रशासनिक इकाई ह, जेमें 2 गो या 2 गो से अधिक जिला हो सकत बा। प्रमंडल के अधिकार प्रमंडल पदाधिकारी (कमिश्नर) के हाथ में होखेला आ उहे राज्य के विभागीय सचिव के रिपोर्ट करेले।
श्रेणी:प्रशासनिक बिभाजन
वाल्मीकि नेशनल पार्क

**वाल्मीकि नेशनल पार्क** () भा **वाल्मीकि नेशनल पार्क, टाइगर रिज़र्व आ बन्यजीव अभयारण्य** भारत-नेपाल बाडर पर, भारतीय राज्य बिहार के पच्छिम चंपारन जिला में एगो राष्ट्रीय पार्क बा। ई बिहार के एकलौता नेशनल पार्क हवे। वाल्मीकि टाइगर रिजर्व के बिस्तार गंडक नदी के बायें तीरे पर पूरुब ओर बाटे आ ई लगभग  रकबा के इलाका में फइलल बाटे जे एह जिला के कुल रकबा के 17 प्रतिशत के करीब बा।

साल 2018 तक के आँकड़ा के मोताबिक एहिजा कुल 40 गो बाघ रहलें।

## लोकेशन
भूगोलीय रूप से ई नेशनल पार्क 83°0 50′ आ 84°0 10′ E देशांतर आ 27°0 10′ आ 27°0 03′ N अक्षांस के बीचा में बिस्तार लिहले बाटे। ई जंगल हिमालय आ गंगा के मैदान के बीच के तराई वाला इलाका हवे। प्रशासनिक हिसाब से ई बिहार राज्य के पच्छिम चंपारण जिला में पड़े ला। चंपारण शब्द खुद दू गो शब्दन के मिले से बनल हवे चंपा आ अरण्य, मतलब होला चंपा के बन। ई बन वाला इलाका जिला के उत्तरी आ उत्तरी-पच्छिमी हिस्सा में पड़े ला आ एकरे पच्छिम से गंडक नदी बहे ले। वाल्मीकि नगर जेकर पुराना नाँव भैंसा लोटन रहल, में गंडक नदी पर बैराज बना के दुनों ओर नहर निकालल गइल हईं।

पूरा जंगल  एरिया पर बिस्तार लिहले बाटे, एह में  एरिया पर नेशनल पार्क आ वाइल्डलाइफ सेंचुरी बाड़ें। एह जंगल के उत्तरी हिस्सा के साथे नेपाल में मौजूद संरक्षित एरिया चितवन नेशनल पार्क के पड़े ला। संरक्षण आ प्रोटेक्शन के हिसाब से ई तराई आर्क लैंडस्केप (Terai Arc Landscape) के हिस्सा हवे जेह में हिमालय के एह तराई इलाका आ गंगा मैदान के उत्तरी हिस्सा के भारत आ नेपाल में मौजूद 14 गो संरक्षित इलाका सामिल बाड़ें; इहो उनहने में से एक हवे।

बिहार सरकार के योजना बा कि  के जंगल के घासभूमि में बदलल जाय आ ई भारत के सभसे बड़हन घास भूमि होखी। 

## इहो देखल जाय
* पीलीभीत टाइगर रिजर्व
* दुधवा टाइगर रिजर्व
* तराई आर्क लैंडस्केप
* भारत के नेशनल पार्क सभ के लिस्ट

## संदर्भ

श्रेणी:बिहार के पर्यटक आकर्षण
श्रेणी:भारत के नेशनल पार्क
पीसा के ओरमल मीनार

200px|thumb|पीसा के मीनार
**पीसा के ओरमल मीनार** (अंग्रेजी: Leaning Tower of Pisa, इटैलियन: *Torre pendente di Pisa*) इटली के पीसा शहर में एगो मीनार बा जे पूरा दुनिया में एह बात खाती परसिद्ध बा कि ई एक ओर के ओरमल हवे आ बुझाला कि अब-तब में गिर जाई, बाकी कई सौ साल से एही तरे खड़ा बा।

मूल रूप में, ई घंटाघर (चर्च के) खाती बनावल टावर हवे। एकर निर्माण बारहवीं सदी में सुरू भइल। बनते घरी ई एक ओर तिरपट्टे लागल हालाँकि पूरा बनावल गइल। मानल जाला कि एकरे नेंइ के बानावत घरी एह बात के धियान ना राखल गइल कि एक ओर के माटी नरम बा आ पूरा बोझा ना सह पाई।

वर्तमान में ई टावर, इटली के सभसे परसिद्ध पर्यटन के आकर्षण सभ में एक हवे। लोग पूरा दुनियाँ से एकरा के देखे खाती आवे ला। साल 1987 में यूनेस्को द्वारा एकरा के बिस्व धरोहल स्थल सभ के लिस्ट में सामिल कइल गइल।

## संदर्भ

श्रेणी:इटली
श्रेणी:बिस्व धरोहर स्थल
केसरिया स्तूप

**केसरिया स्तूप**, भारत के बिहार राज्य में, पूर्बी चंपारन जिला में केसरिया नाँम के जगह पर एगो बौद्ध स्तूप बा। जेकरा के देवला भी कहल जाला। मानल जाला कि अपना अंतिम समय में कुशीनगर जात समय गौतम बुद्ध इहाँ रुकल रहलें आ एहिजे आपन भिक्षा पात्र दान क दिहले रहलें। बाद में इहाँ ई स्तूप बनवावल गइल।

ई स्तूप लगभग  के घेरा वाला आ  ऊँच बा आ एह तरीका से ई जावा के बोरोबुदुर स्तूप से एक फुट बेसी ऊँच बा जेकरा के सभसे ऊँच बौद्ध स्तूप मानल जाला।

ई स्तूप, जिला के सूचना वेबसाइट अनुसार, बिहार के राजधानी पटना से करीब 160 किमी पच्छिम में आ जिला के मुख्यालय मोतिहारी से लगभग 35 किमी दक्खिन-पच्छिम में बा। बिद्वान लोग के हवाला से ई बतावल गइल बा कि एह स्तूप के निर्माण लिच्छवि बंस के राजा लोग द्वारा करवावल गइल रहल।

## गैलरी

Kesariya.jpg|केसरिया के पूरा आकार
Kesariya-1.jpg|नगीचे से स्तूप के शिखर आ ताखा सभ में मूर्ती
Bihar - Buddha Statue, Kesariya (9239704568).jpg|केसरिया में मिलल बुद्ध के मूर्ती


## इहो देखल जाय
* केसरिया, बिहार - जगह आ कस्बा
* लउरिया नंदनगढ़
* अरेराज
* कुशीनगर
* धमेख स्तूप

## संदर्भ

श्रेणी:पूर्बी चंपारन जिला
श्रेणी:बौद्ध तीर्थ
श्रेणी:बिहार के पर्यटक आकर्षण
पीसा

260px|thumb|पीसा के कैथड्रल आ एकर मीनार
**पीसा** भा **पीज़ा** (अंग्रेजी: Pisa) इटली के बिचला हिस्सा के टस्कनी क्षेत्र में एगो शहर बा। इतिहासी रूप से अपना समुंदरी ताकत के रूप में जानल जाए वाला ई शहर पूरा दुनिया में जवना खास वजह खाती परसिद्ध बा, ऊ बा एहिजा मौजूद पीसा के ओरमल मीनार जे दुनियाँ भर में परसिद्ध बा काहें कि ई एगो तिरपट होखत मीनार हवे, ई एह शहर के मुख्य कैथड्रल (चर्च) के घंटा खातिर बनावल टावर हवे।

पीसा शहर के कुल आबादी 91,104 के आसपास बा आ इहाँ अउरी कई गो चर्च, इतिहासी महल आ पुल बाड़ें। पीसा के युनिवर्सिटी भी इतिहासी विश्वविद्यालय हवे आ 12वीं सदी में अस्थापित भइल रहे।

## संदर्भ

श्रेणी:इटली क शहर
श्रेणी:इटली
लउरिया नंदनगढ़

**लउरिया नंदनगढ़** भा **लौरिया नंदनगढ़** भारतीय राज्य बिहार के पच्छिम चंपारन जिला में एगो छोट शहर बा। बूढ़ी गंडक नदी के बायें तीरे पर स्थित ई शहर भा कस्बा अपना इतिहासी महत्व खाती जानल जाला आ इहाँ सम्राट अशोक के लगवावल खम्हा (अशोक स्तंभ) बाटे आ एगो बौद्ध स्तूप भी बा। ई कस्बा, बेतिया से बगहा जाए वाली सड़क पर उत्तर-पच्छिम दिसा में पड़े ला आ इहाँ से लगभग 14 किलोमीटर उत्तर ओर सभसे नजदीकी रेलवे टीशन नरकटियागंज में बा।

एह जगह के नाँव एही दुन्नो इतिहासी चीज के नाँव पर पड़ल हवे। लोकल भाषा भोजपुरी में लउर के मतलब लाठी होला जे एह खम्हा (पिलर) के कारन आ स्तूप के नाँव नंदन गढ़ होखे के कारन दुनों के मिला के पड़ल हवे।

## इहो देखल जाय
* अशोक के आदेशलेख सभ के लिस्ट
* लउरिया अरेराज
* केसरिया स्तूप

## संदर्भ

श्रेणी:पच्छिम चंपारन जिला
श्रेणी:बिहार के पर्यटक आकर्षण
नौतनवा

**नौतनवा** भा **नौतनवाँ** भारतीय राज्य उत्तर प्रदेश के महाराजगंज जिला में एगो कस्बा बाटे। ई कस्बा, उत्तर प्रदेश के पूरबी-उत्तरी हिस्सा में, गोरखपुर शहर से लगभग 87 किमी उत्तर ओर नेशनल हाइवे 24 (NH-24) पर बा आ भारत-नेपाल बाडर पर मौजूद ट्रांजिट प्वाइंट सोनौली से करीबन 7 किमी पहिले पड़े ला।

एह लोकेशन के कारन ई कस्बा महत्व के बा आ आवागमन के सुबिधा बढ़ियाँ बा, इहाँ से आसानी से गोरखपुर पहुँचल जा सके ला जे एह इलाका के बड़ शहर हवे।

## संदर्भ

श्रेणी:महाराजगंज जिला
श्रेणी:उत्तर प्रदेश के शहर आ कस्बा
नोम चोमस्की

**नोम चोमस्की** (अंग्रेजी: Avram Noam Chomsky - *नॉम चॉम्सकी*; जनम 7 दिसंबर 1928) एगो अमेरिकी भाषा बिग्यानी, दार्शनिक, कॉगनिटिव साइंटिस्ट, इतिहासकार, सामाजिक समालोचक आ राजनीतिक कार्यकर्ता बाने। इनका के "आधुनिक भाषा बिज्ञान के पिता" के रूप में भी स्वीकारल गइल बा आ ई एनालिटिकल दर्शन में काम कइले बाने आ काग्निटिव साइंस में भी इनके काम उल्लेख जोग बा। इनका लिखल किताब सभ के गिनती 100 से बेसी बा।

## इहो देखल जाय
* स्टीवेन पिंकर

## संदर्भ

श्रेणी:अमेरिका के लोग
श्रेणी:दार्शनिक
श्रेणी:लेखक
अनुमंडल

**अनुमंडल** (; सबडिवीजन) भारत के अंदर जिला सभ में पावल जाए वाला एगो प्रशासनिक खंड ह। एगो जिला में 2 गो या उ से अधिक अनुमंडल हो सकत बा। कईयन गो प्रखंड सभ के एगो वर्ग (ग्रुप) के अनुमंडल होला।
श्रेणी:प्रशासनिक बिभाजन
ब्लॉक (जिला उपबिभाग)

**ब्लॉक** (पूरा नाम: **कम्युनिटी डेवलपमेंट ब्लॉक**) () दक्खिन एशिया के कुछ देश सभ में एगो प्रशासनिक इकाई ह। जवन भारत में जिला आ अनुमंडल के नीचे आवेला। कईयन ब्लॉक सभ के एक साथ वर्गीकरण कर के अनुमंडल बनेला। भारत के कुछ अन्य राज्य सभ में ब्लॉक के समानांतर इकाई **प्रखंड** या **तहसील** या **तालुका** होखला की वजह से लोग ब्लॉक के उपर्युक्त नाम से भी जानेला लोग।अमैर

## इहो देखल जाय
*भारत के सामुदायिक विकास खंड

श्रेणी:प्रशासनिक बिभाजन
अबू धाबी

**अबू धाबी** () यूनाइटेड अरब अमीरात (यूएई) के राजधानी आ इहाँ के दुसरा सभसे बड़ शहर बा (दुबई सभसे बड़ ह) आ साथे-साथ ई यूएई के सात गो अमीरत सभ में से सभसे बड़हन, अबू धाबी अमीरत, के भी राजधानी बाटे। ई फारस के खाड़ी में "टी" (T) आकार में निकलल शहर बा जे बिचला पच्छिमी समुंदरी किनारे पर बा। इहाँ के कुल जनसंख्या लगभग 30 लाख (2016 में) बा।

## संदर्भ

श्रेणी:एशिया के शहर
बेनिटो मुसोलिनी

**बेनिटो अमिलकारे आंद्रिया मुसोलिनी** (Benito Amilcare Andrea Mussolini, 29 जुलाई 1883 – 28 अप्रैल 1945) इटली के राजनीतिक नेता आ पत्रकार रहलें आ इहाँ के नेशनल फासिस्ट पार्टी के नेता रहलें। मुसोलिनी, 1922 से 1943 ले इटली पर परधानमंत्री के रूप में शासन कइलें; 1925 ले ई संबैधानिक रूप से एह पद पर रहलें आ एकरे बाद लोकतंत्र के समाप्त क के इहाँ के डिक्टेटर बन गइलें।

## संदर्भ

श्रेणी:इटली के लोग
कांकई

**कांकई** भा **कान्कई** नेपाल के कोशी प्रदेश के झापा जिला में एगो नगरपालिका बा। ई नेपाल के पूरबी हिस्सा के शहर हवे आ एकर अस्थापना साल 2014 में दू गो गाँव सभ के मिला के भइल रहल।

वर्तमान में इहाँ के कुल जनसंख्या 40,141 बाटे आ कुल रकबा 80.98 वर्ग किलोमीटर बा।

## संदर्भ

श्रेणी:झापा जिला
श्रेणी:कोशी प्रदेश
कचनकवल

**कचनकवल** नेपाल के कोशी प्रदेश के झापा जिला में एगो गाँवपालिका बा। एह गाँवपालिका के अस्थापना नाया बिभाजन में, पहले के घेराबारी, केचना, पथरिया, पाठामारी, बनियानी आ बालुबाड़ी गाविस सभ के आपस में बिलय क के कइल गइल बा। वर्तमान में एह गाँवपालिका के सात गो वार्ड में बाँटल गइल बा।

## भूगोल
एह गाँवपालिका के अवस्थिति (लोकेशन) नेपाल के झापा जिला में सभसे दक्खिनी-पूरबी कोना पर बा आ एकरे दक्खिन आ पुरुब में भारत देस पड़े ला जबकि एकरे पच्छिम ओर बह्रदशी गाँवपालिका आ उत्तर में हल्दिवारी गाँवपालिका बाटे।

ई गाँवपालिका एक तरह से मैदान आ पहाड़ के मिले वाला हिस्सा में हवे।

## जनसंख्या
कचनकवल गाँवपालिका के कुल जनसंख्या, 2011 के आँकड़ा अनुसार, 39,535 रहल आ एकर रकबा 109.45 वर्ग किलोमीटर रहल।

## पहिले के गाविस सभ
* घेराबारी
* केचना
* पथरिया
* पाठामारी 
* बनियानी
* बालुबाड़ी

## संदर्भ

श्रेणी:कोशी प्रदेश के गाँवपालिका सभ
श्रेणी:झापा जिला के नगरपालिका आ गाँवपालिका सभ
बसई झील

**बसई झील** भारत के राजधानी दिल्ली से कुछ दूरी प, हरियाणा के गुड़गाँव तहसील में एगो झील बा। एकर नाँव लगहीं मौजूद बसई गाँव के नाँव पर पड़ल बा। झील के परसिद्धि के कारन इहाँ आवे वाली चिरई सभ बाड़ी सऽ जे में कई गो अइसन प्रजाति के चिरई बाड़ी सऽ जिनहन प बिलुप्त होखे के खतरा भी मेंड़रा रहल बा। एही कारन ई झील एगो 'महत्व वाला चिरई जीवबिबिधता एरिया' (आईबीए) के रूप में चिन्हित कइल गइल बा, आ ई बैस्विक संरक्षण खाती महत्व के झील बा काहें कि इहाँ कई गो, खतरा में आवे वाली प्रजाति के चिरई निवास करे लीं भा सीजन अनुसार आवे लीं।

झील के लोकेशन दिल्ली से लगभग 40 किलोमीटर के दूरी प बाटे।

जून 2018 में ई खबर में आइल, कारण रहल एगो लोहजंघा (ब्लैक नेकेड स्टॉर्क) इहाँ देखल गइल जेकरे ठोर में प्लास्टिक के गोली (संभवतः बोतल के ढक्कन) फँस गइल रहे आ एकरा के बचावे खाती पक्षी प्रेमी लोग अभियान चलावल।

## संदर्भ

श्रेणी:गुड़गाँव
श्रेणी:हरियाणा के झील
श्रेणी:भारत के नमभूमि
दिल्ली चिड़ियाघर

**राष्ट्रिय जंतुबिज्ञानिक पार्क दिल्ली** (मूल रूप से **दिल्ली चिड़ियाघर**) भारत के राजधानी दिल्ली में पुराना किला लगे 176 एकड़ (71 हेक्टेयर) इलाका में फइलल एगो चिड़ियाघर बा। 16वीं सदी के किला के लगे, दिल्ली नियर भीड़भरल इलाका के बीचा में ई हरियाली वाला इलाका बिबिध प्रकार के जियाजंतु सभ के कलेक्शन खाती परसिद्ध बा। हेइजा करीबन 130 प्रजाति के जानवर आ चिरई सभ रखल गइल बाड़ी सऽ आ इनहन के कुल संख्या लगभग 1350 बाटे। चिड़ियाघर में पैदलो घूमल जा सके ला आ बिजुली से चले वाली गाड़ियो किराया पर मिले ले। घूमे आवे वाला लोग के पानी ले जाइल एलाऊ बा बाकी कौनों खाए वाला चीज साथे ना ले जाए के होला।

## संदर्भ

श्रेणी:दिल्ली के पार्क
लियाम नीसन

240px|thumb|लियाम नीसन, 2012 में
**लियाम नीसन** () (Liam John Neeson, जनम 7 जून 1952) उत्तरी आयरलैंड के एगो एक्टर बाड़ें। कई गो ब्रिटिश आ अमेरिकी फिलिम सभ में काम क चुकल बाड़ें आ इनका के कई फिलिम सभ में एक्टिंग खाती एकेडमी अवार्ड, बाफ्टा वगैरह नियर अवार्ड सभ खाती नामांकित कइल जा चुकल बा।

नीसन के खास परसिद्धि मिलल स्टीवेन स्पीलबर्ग के एकेडमी अवार्ड जीते वाली फिलिम *[[शिंडलर्स लिस्ट]]* (1993) से जेह में नीसन मुख्य भूमिका में रहलें।

## संदर्भ

श्रेणी:जियत लोग
श्रेणी:1952 में जनम
श्रेणी:उत्तरी आयरलैंड के लोग
शिवसताक्षी

**शिवसताक्षी नगरपालिका** नेपाल के कोशी प्रदेश के झापा जिला में एगो नगरपालिका बाटे। एह नगरपालिका के अस्थापना शिवगंज आ सतासीधाम नाँव के गाँव बिकास समीति (गाविस) सभ के मिला के, 2014 में भइल रहे आ एकर मुख्यालय सतासीधाम में रखल गइल। बाद में नेपाल में नाया बिभाजन लागू होखे के बाद एह में धरमपुर आ पाँचगाछी गाविस सभ के भी सामिल क लिहल गइल।

ई नगरपालिका के कुल जनसंख्या 64,596 बा आ रकबा 145.87 बाटे।

## पहिले के गाविस सभ
* शिवगंज
* सतासीधाम
* धरमपुर
* पाँचगाछी

## इहो देखल जाय
* नेपाल के नगरपालिका सभ के लिस्ट

## संदर्भ

श्रेणी:झापा जिला के नगरपालिका आ गाँवपालिका सभ
श्रेणी:कोशी प्रदेश
श्रेणी:नेपाल के नगरपालिका सभ
2018 फीफा वल्ड कप

**2018 फीफा वल्ड कप** (2018 FIFA World Cup), 21वाँ फीफा वल्ड कप, 14 जून 2018 से 15 जुलाई 2018 के बिचा में, रूस में आयोजित हो रहल फुटबाल बिस्व कप बाटे। ई मरदाना लोग के फुटबाल (सॉसर) बिस्व कप हवे आ रूस पहिले-पहिल एह खेल में मेजबानी क रहल बा, एकरा मेजबानी करे के घोषणा 2 दिसंबर 2010 के भइल रहे।
काफी सालन के बाद ई बिस्व कप यूरोप में हो रहल बा; एकरे पहिले साल 2006 में जर्मनी में एह बिस्व कप के आयोजन भइल रहल।

एह टूर्नामेंट में कुल 32 गो राष्ट्रिय टीम खेले जा रहल बाड़ी स, इनहन में से 31 के चुने खाती क्वालीफाइंग कंपटीशन भइल आ मेजबान टीम अपने आप दाखिल भ गइल। एह में से 20 गो टीम लगातार (पिछला 2014 के बिस्व कप के बाद दोबारा) टूर्नामेंट में सामिल हो रहल बाड़ी स आ आइसलैंड आ पनामा देस सभ के टीम पहिली बेर फीफा वल्ड कप में शामिल हो रहल बाड़ी। पछिला टूर्नामेंट में जर्मनी चैंपियन रहल। 

एह बेर के टूर्नामेंट में कुल 64 गो मैच 12 गो स्टेडियम में आ 11 शहरन में खेलल जइहें। एकर फाइनल मैच 15 जुलाई के लुझनिकी स्टेडियम में खेलल जाई।

## टीम सभ
कुल टीम जे एह बिस्व कप में खेल रहल बाड़ी सऽ
*नोट: ब्रैकेट में लिखल नंबर टूर्नामेंट के सुरू होखे के समय बिस्व रैंकिंग देखावत बा*

;AFC (5)
* (36)
* (37)
* (61)
* (67)
* (57)

;CAF (5)
* (45)
* (41)
* (48)
* (27)
* (21)

;CONCACAF (3)
* (23)
* (15)
* (55)

;CONMEBOL (5)
* (5)
* (2)
* (16)
* (11)
* (14)

;OFC (0)
**एक्को नाहीं*

;UEFA (14)
* (3)
* (20)
* (=12)
* (=12)
* (7)
* (1)
* (22)
* (8)
* (4)
* (70) (मेजबान)
* (34)
* (10)
* (24)
* (6)

## स्टेडियम

## नोट


## संदर्भ

श्रेणी:फीफा वल्ड कप
राष्ट्रिय राजधानी क्षेत्र (भारत)

**राष्ट्रिय राजधानी क्षेत्र** (National Capital Region (NCR), **एनसीआर**) भारत में एगो प्लानिंग इकाई बा जे राष्ट्रिय राजधानी क्षेत्र दिल्ली (एनटीसी) के सेंटर बना के आसपास के अउरी राज्य सभ के इलाका पर बिस्तार लिहले एगो समन्वित (कोऑर्डिनेटेड) बिकास योजना प्रदेश के रूप में अस्थापित कइल गइल बा। एह में दिल्ली (एनटीसी) के अलावा हरियाणा, उत्तर प्रदेश आ राजस्थान के इलाका सामिल बाड़ें।

एनसीआर आ एकरा से संबंधित नेशनल कैपिटल रीजन प्लानिंग बोर्ड के अस्थापना 1985 भइल। ई एक तरह से देहाती-शहरी आबादी के मिलजुल इलाका बा जहाँ शहरीकरण के लेवल 62.6 प्रतिशत के करीब बाटे आ एह इलाका में आवे वाला प्रमुख शहर सभ में फरीदाबाद, गुड़गाँव (गुरुग्राम), नोएडा, गाजियाबाद आ मेरठ नियर शहर बाड़ें।
शहरी इलाका आ देहाती आबादी अउरी खेती वाला जमीन के अलावे एह क्षेत्र में पर्यावरण आ इकोलॉजी के हिसाब से संबेदनशील क्षेत्र, संरक्षित क्षेत्र, बन क्षेत्र, आ अभयारण्य सभ भी सामिल बाड़ें।

एकरे हिस्सा के रूप में, दिल्ली बिस्तारित शहरी संकुल (डेल्ही एक्सटेंडेड अर्बन एग्लोमरेशन) द्वारा 2015-16 में कुल  $370 बिलियन मूल्य के उत्पादन कइल जे भारत के कुल उत्पादन (जीडीपी-पीपीपी) के लगभग 4% रहल।

## संदर्भ

## बाहरी कड़ी
* National Capital Region Planning Board 
* NCR map
* Official area information of districts of India
* National Capital Region Urban Infrastructure Financing Facility on Asian Development Bank

श्रेणी:दिल्ली
श्रेणी:भारत
स्टीवन स्पीलबर्ग

thumb|स्टीवन एलन स्पीलबर्ग 2017
**स्टीवन एलन स्पीलबर्ग** (Steven Allan Spielberg; जनम 18 दिसंबर 1946) एगो अमेरिकी फिलिमकार बाने। इनके नया हॉलीवुड जुग के संस्थापक लोग में गिनल जाला आ ई दुनियाँ के सभसे जानल-मानल फिलिम डाइरेक्टर आ प्रोड्यूसर लोग में से एक हवें। ई ड्रीमवर्क्स स्टूडियो के संस्थापक सदस्य लोग में से भी हवें।

स्पीलबर्ग के जन्म सिनसिनाटी, ओहायो में भइल रहे आ ई फीनिक्स, एरिजोना में बड़ भइलें। बाद में ई कैलिफोर्निया आ गइलें आ फिल्म कॉलेज में पढाई कइलें। कुछ टीवी एपिसोड डाइरेक्ट करे के बाद, जिनहन में *नाइट गैलरी* आ *कोलंबो* शामिल रहलें, इनके द्वारा टेलीविजन फिलिम *डुएल* (1971) डाइरेक्ट कइल गइल जे आलोचक आ दर्शक लोगन से बढ़ियां रिस्पांस पवलस। एकरे बाद स्पीलबर्ग आपन डाइरेक्शन डेब्यू कइलें आ *द सुगरलैंड एक्सप्रेस* (1974) में बनावलें। अगिला साल ऊ हर घर में जानल जाए वाला नाँव बन गइलें जब 1975 के गर्मी में ब्लॉकबस्टर *जॉज* आइल। एकरे बाद ऊ कई गो बॉक्स ऑफिस पर सफलता पावे वाली फिलिम बनवलें जेह में *क्लोस एनकाउंटर ऑफ़ द थर्ड काइंड* (1977), *ई. टी. द एक्स्ट्राटेरेस्ट्रियल* (1982), आ *इंडियाना जोन्स* सीरीज शामिल रहलीं। एकरे बाद ई ड्रामा फिलिम *द कलर पर्पल* (1985) आ *एम्पायर ऑफ़ द सन* (1987) बनावलें।

स्पीलबर्ग के इनका दू गो फिलिम *[[शिंडलर्स लिस्ट]]* (1993) आ *[[सेविंग प्राइवेट रेयान]]* (1998) खाती बेस्ट डाइरेक्टर के श्रेणी में अकैडमी अवार्ड मिलल बा।

## संदर्भ

श्रेणी:फिलिम डाइरेक्टर
श्रेणी:1946 में जनम
श्रेणी:जियत लोग
ग्रेटा गर्विग

**ग्रेटा सेलेस्ट गर्विग** (Greta Celeste Gerwig; जनम 4 अगस्त 1983) एगो अमेरिकी फिलिम ऐक्ट्रेस, स्क्रीनलेखिका आ डाइरेक्टर बाड़ी। 2006 से 2009 के बीचा में ई कई गो फिलिम सभ में ऐक्ट्रेस के रूप में लउकली आ लोगन के धियान इनका ओर गइल। एकरे बाद ई जोए स्वानबर्ग के फिलिम सभ में देखलाई पड़ली, इनहन में से कुछ के ई सह-लेखिका आ सह-डाइरेक्टर भी रहली।

2010 के दशक के सुरुआत के सालन से ई नोह बाम्बार्ग के साथे काम करे सुरू कइली।

साल 2017 में ई आपन अकेले डाइरेक्ट कइल फिलिम *लेडी बर्ड* से एह क्षेत्र में कदम रखली। एह फिलिम के 75वाँ गोल्डन ग्लोब अवार्ड्स में बेस्ट मोशन पिक्चर - "म्यूजिकल भा कॉमेडी" के अवार्ड मिलल। एह फिलिम में गर्विग के काम खातिर इनका के दू गो अकैडमी अवार्ड नामिनेशन मिलल, बेस्ट डाइरेक्टर खाती आ बेस्ट स्क्रीनप्ले खातिर आ गोल्डन ग्लोब आ बाफ्टा में बेस्ट स्क्रीनप्ले खाती नामिनेशन मिलल। एकरे बाद, ई ऑस्कर अवार्ड में बेस्ट डाइरेक्टर खातिर नॉमिनेशन पावे वाली अबतक के पाँचवीं औरत बनली।

## संदर्भ

श्रेणी:1983 में जनम
श्रेणी:जियत लोग
श्रेणी:फिलिम डाइरेक्टर
राकस ताल

**राकस ताल** भा **राक्षस ताल** हिमालय-पार क्षेत्र में, चीन के अधिकार वाला तिब्बत खुदशासित इलाका में एगो झील बा। ई झील परसिद्ध मानसरोवर के ठीक बाएँ (पच्छिम) ओर कुछे दूरी पर बा आ कैलाश परबत के दक्खिन में बा। कुछ जगह एह झील के सतलज नदी के उदगम बतावल जाला, हालाँकि, वर्तमान में ई एगो अइसन झील के रूप में बा जेकर पानी कहीं बहरें ना बहे ला आ ई खारा पानी के झील बन चुकल बा। सतलज नदी एकरे उत्तरी-पच्छिमी माथ से कुछ आगे से निकले ले। हँऽ ई जरूर होला कि कबो मानसरोवर में पानी बेसी हो जाला तब ओभरफ्लो वाला पानी राकस ताल में आवे ला; एह दसा में इनहन के बिचा में बहे वाली नदी के गंगा छू हवे हालाँकि जब मानसरोवर में पानी कम रहे ला ई नदी गायब रहे ले।

वास्तव में देखल जाय तब मानसरोवर आ राकस ताल एक तरह से जोड़ुआ झील हईं आ इनहन के के आसपास के कुछ दूरी के इलाका से कई गो बड़हन नदी सभ के उदगम होला जेह में सिंधु, सतलज, घाघरा आ ब्रह्मपुत्र नियर बिसाल नदी बाड़ी स।

## इहो देखल जाय
* मानसरोवर

## संदर्भ

श्रेणी:एशिया के झील
श्रेणी:तिब्बत
मानसरोवर

**मानसरोवर** हिमालय-पार (ट्रांस हिमालय) इलाका में बहुत ऊँचाई पर मौजूद मीठा पानी के झील बा जे हिमालय के श्रेणी आ कैलाश श्रेणी के बिचा में बाटे। ई चीन देस के अधिकार में आवे वाला तिब्बत खुदशासित क्षेत्र में पड़े ले। झील के धार्मिक महत्व बा आ ई हिंदू, बोन, जैन आ बौद्ध धर्म में पबित्र मानल जाले। एकरे कुछे दूर पच्छिम में एगो दूसर झील राकस ताल बा जे खारा पानी के झील हवे। मानसरोवर के पानी ओभरफ्लो होखे पर गंगा छू नदी के रूप ले के राकस ताल में बहे लागे ला।

## इहो देखल जाय
* राकस ताल
* गंगा छू
* ब्रह्मपुत्र नदी

## संदर्भ

श्रेणी:एशिया के झील
श्रेणी:तिब्बत
गंगा छू

**गंगा छू** एगो छोटहन, बहुत बेसी ऊँचाई पर, कभीकभार बहे वाली नदी भा जलधारा बा जे मानसरोवर झील के पानी बहा के राकस ताल में ले जाले। हिंदू धर्म में बहुत दिन ले ई मान्यता रहल कि गंगा नदी के मूल सोता मानसरोवर से निकसे ला, हालाँकि गंगा छू नदी के खोज के बाद ई साबित भइल कि मानसरोवर के पानी ई नदी बहा के राकस ताल ले ले जाले जबकि राकस ताल खुद एगो बंद झील हवे आ एकर पानी बहरें ना बहे ला। मानल जाला कि कबो राकस ताल सतलज नदी सिस्टम के हिस्सा रहल आ सतलज एही से निकसे।

## संदर्भ

श्रेणी:एशिया के नदी
कैलास परबत श्रेणी

**कैलास परबत श्रेणी** () भा तिब्बती भाषा में **गैंगडीज शान** (Gangdise Shan) चीन के तिब्बत खुदशासित प्रदेश में एगो परबत श्रेणी बा। ई हिमालय-पार (ट्रांस हिमालय) परबत श्रेणी सभ के हिस्सा हवे आ एकर सभसे ऊँच चोटी कैलास परबत (माउंट कैलास) हवे जे हिंदू धर्म में भगवान शिव के अस्थान मानल जाला आ बाकी जैन, बौद्ध आ बोन धर्म में भी पबित्र अस्थान मानल जाला।

## इहो देखल जाय
* कैलास परबत (माउंट कैलास नाँव के परबत चोटी)
* ट्रांस हिमालय (पूरा परबत माला जेकर ई श्रेणी पच्छिमी हिस्सा ह)
* न्येनचेन थंगल्हा परबत (ट्रांस-हिमालय के पूरबी श्रेणी)

## संदर्भ

श्रेणी:एशिया के भूगोल
श्रेणी:तिब्बत
इलेक्ट्रिक कार

**इलेक्ट्रिक कार** (Electric car) बिजली से चले वाली कार होला जेह में एक ठो भा एक से बेसी इलेक्ट्रिक मोटर लागल होला आ ई मोटर रिचार्ज करे लायक बैटरी से पावर ले के चले ला।

साल 2008 के बाद से इलेक्ट्रिक कार के क्षेत्र में भारी बढ़ती देखल गइल बा, एकर कारन बा बैटरी के क्षेत्र में नाया बिकास, डीजल-पेट्रोल के दाम में बढ़ती आ ग्रीनहाउस गैस के निकास कम करे के इच्छा। कई गो नेशनल सरकार आ लोकल सरकार सभ इनहन के बढ़ावा देवे खाती टैक्स क्रेडिट, सब्सिडी आ अउरी बिबिध किसिम के सुबिधा दे रहल बाड़ी सऽ।

इलेक्ट्रिक कार के चार्जिंग के काम चार्जिंग इस्टेशन पर कइल जा सकत बा आ अइसन इस्टेशन घरहूँ अस्थापित कइल जा सकत बा आ पब्लिक एरिया में जगह-जगह लगावल जा सकत बाने। हाल के समय में, दू गो सभसे बेसी बिकाए वाली इलेक्ट्रिक कार के मॉडल, निसान लीफ़ आ दि टेस्ला मॉडल एस के चार्जिंग के बाद के रेंज क्रम से 151 मील (243 किमी) आ 335 मील (539 किमी) बाटे।

## संदर्भ


श्रेणी:कार
यारलुंग त्सां पो गॉर्ज

**यारलुंग त्सां पो गॉर्ज** भा **यारलुंग त्सां पो ग्रैंड कैनियन** ब्रहमपुत्र नदी द्वारा हिमालय के काट के बनावल गइल बिसाल गॉर्ज (गहिरी घाटी) हवे। तिब्बत में एह नदी के नाँव यारलुंग त्सांग पो हवे आ ई नदी मानसरोवर झील के लगे आंग्सी ग्लेशियर से निकले के बाद दक्खिनी तिब्बत में पच्छिम से पूरुब ओर के बहे ले एकरे बाद अचानक अपना दहिने मुड़े ले आ हिमालय के पार करे ले; जहाँ ई नदी एह बिसाल आ ऊँच परबत श्रेणी के पार करे ले, ई गहिरी घाटी (कैनियन भा गॉर्ज) बने ले। एकरे बाद नदी भारत के अरुणाचल आ आसाम राज्य के ओर बहे ले।

कुछ स्रोत के मोताबिक ई दुनिया के सभसे गहिरी घाटी हवे आ लंबाई में भी ई अमेरिका के ग्रैंड कैनियन से कुछ लमहर होखे के कारन दुनिया के सभसे बिसाल कैनियन हवे।

## संदर्भ

श्रेणी:एशिया के भूगोल
श्रेणी:तिब्बत
यारलुंग त्सांग पो

**यारलुंग त्सांग पो नदी** चीन देस के तिब्बत क्षेत्र में बहे वाली नदी हवे जे मानसरोवर झील के लग्गे आंग्सी ग्लेशियर से निकले ले आ दक्खिनी तिब्बत में पच्छिम से पूरुब ओर के बहत आगे जा के अपना दहिने मुड़े ले आ हिमालय के पार करे ले जहाँ ई यारलुंग त्सां पो गॉर्ज बनावे ले। ई नदी इहाँ से आगे जा के अरुणाचल प्रदेश में **दिहांग** भा **सियांग** कहाले आ आसाम में ब्रह्मपुत्र के नाँव से जानल जाले। कहे के मतलब कि **[[ब्रह्मपुत्र नदी]]** के ऊपरी हिस्सा के यारलुंग त्सांग पो के नाँव से जानल जाला, अलग से ई कौनों दूसर नदी ना हवे।

श्रेणी:एशिया के नदी
श्रेणी:तिब्बत
ग्रैंड कैनियन

**ग्रैंड कैनियन** अमेरिका के एरिजोना में कोलोरोडो नदी द्वारा बनावल एगो बिसाल आकार के कैनियन (गहिरी घाटी) हवे। एह कैनियन के लंबाई   बा, चौड़ाई  तक ले बा आ ई गहिराई के मामिला में लगभग एक मील () तक बाटे।

## संदर्भ

श्रेणी:अमेरिका के भूगोल
सियान ब्रुक

**सियान ब्रुक** (जनम 1980) एगो ब्रिटिश ऐक्ट्रेस बाड़ी, इनके परसिद्धि *All About George* में लौरा, *[[Cape Wrath (TV series)|Cape Wrath]]* में लोरी, आ  Eurus Holmes in *[[Sherlock (TV series)|Sherlock]]* यूरस होल्म्स के किरदार करे खाती बाटे।

खबर बा कि ई *[[मिशन इंपॉसिबल – फ़ॉलआउट|मिशन इंपॉसिबल 6]]* में लउकिहें जे जुलाई 2018 में रिलीज होखी।

## संदर्भ

श्रेणी:1980 में जनम
श्रेणी:जियत लोग
श्रेणी:ब्रिटिश लोग
रिबेका फर्गुसन

**रिबेका लुईसा फर्गुसन संडस्ट्रोम** (Rebecca Louisa Ferguson Sundström; जनम 19 अक्टूबर 1983), जिनके प्रोफेशनल नाँव **रिबेका फर्गुसन** के नाँव से ढेर जानल जाला, एगो स्वीडिश ऐक्ट्रेस बाड़ी। *वाईट क्वीन* (2013) में ई एलिजाबेथ वुडविले के रोल कइली जेकरा खाती इनका के गोल्डन ग्लोब अवार्ड खातिर नॉमिनेशन मिलल। एकरे बाद ई इल्सा फॉस्ट के रोल कइली *मिशन: इंपौसिबल – रोग नेशन* (2015) में,  *लाइफ* (2017) में डॉ. मिरांडा नार्थ, *दि ग्रेटेस्ट शोमैन* (2017) में जेनी लिंड के भूमिका में रहली। *[[मिशन इंपॉसिबल – फ़ॉलआउट]]* (2018) में ई दुबारा लउके वाली बाड़ी।

## संदर्भ

श्रेणी:1983 में जनम
श्रेणी:जियत लोग
राष्ट्रपति शासन

**भारत** में, **राष्ट्रपति शासन** अइसन ब्यवस्था हवे जेकरे तहत कुछ खास दसा में राज्य के शासन केंद्र सरकार के हाथ में आ जाला। अइसन ओह राज्य में संबैधानिक तंत्र के पूरा तरीका से बिफल हो जाए, भा चुनाव में पूरा बहुमत के स्थिति ना साफ़ होखे या फिर बाहरी आक्रमण आ शांति बहाली खाती कुछ खास इलाका सभ के केंद्र द्वारा नियंत्रण के ब्यवस्था संबिधान द्वारा कइल गइल हवे।

संबिधान के अनुच्छेद 356 के तहत ई बिधान हवे कि अगर राज्य सरकार कौनों कारन बस संबिधान में बतावल तरीका से आपन जिम्मेदारी के निर्वाह करे में बिफल हो जाय, केंद्र सरकार हो राज्य के नियंत्रण अपना हाथ में ले सकत बा।

## संदर्भ

श्रेणी:भारतीय राजनीति
कैनियन

[220px|thumb|[ग्रैंड कैनियन के एगो दृश्य]]
[220px|thumb|नेपाल में [काली गंडकी गॉर्ज]]
**कैनियन** (canyon) भा **गॉर्ज** (gorge) एक किस्म के घाटी होला जेकर दुन्नो ओर के ढाल लगभग खड़ा ढाल होलें आ चौड़ाई के अनुपात में गहिराई बहुत ढेर होला। इनहन के गहिरी घाटी, तंग घाटी भा सँकरी घाटी कहल जा सके ला। प्रमुख रूप से अइसन घाटी सभ के निर्माण अपरदन (जमीन कटाव) द्वारा होला जब नदी भा जलधारा घाटी के गहिरा तेजी से करे आ साइड के ढाल के कटाव ओतना तेजी से न होखे।

अंग्रेजी के दुन्नों शब्द कैनियन आ गॉर्ज के अदल-बदल के इस्तेमाल होला आ ई लगभग पर्यावाची हवें। कुछ स्रोत के मोताबिक कैनियन शब्द के इस्तेमाल अमेरिकी अंग्रेजी में ढेर होला आ गौर्ज के इस्तेमाल यूरोप में होला। कुछ जगह इहो देखे के मिले ला कि बड़हन आ बिसाल आकार के गॉर्ज के कैनियन कहल जाला। हिंदी में गॉर्ज के खड्ड आ कैनियन खातिर महाखड्ड शब्द के इस्तेमाल भी मिले ला।

अमेरिका के एरिजोना में कोलोरैडो नदी द्वारा बनावल ग्रैंड कैनियन आ तिब्बत में ब्रह्मपुत्र नदी द्वारा हिमालय के पार करत समय बनावल यारलुंग त्सां पो गॉर्ज‎ दुनिया के परसिद्ध कैनियन भा गॉर्ज हवें। एक ठो परिभाषा के अनुसार काली गंडकी गॉर्ज दुनियाँ के सभसे गहिरी घाटी हवे, हालाँकि ऊँचाई के माप के तरीका अलग होखे पर यारलुंग त्सां पो गॉर्ज‎ सभसे गहिरा आ सभसे बड़ कैनियन भी मानल जाला।

## इहो देखल जाय
* ग्रैंड कैनियन
* यारलुंग त्सां पो गॉर्ज‎
* काली गंडकी गॉर्ज

## संदर्भ

श्रेणी:कैनियन, गॉर्ज आ गहिरी घाटी
श्रेणी:थलरूप
फेज (पदार्थ)

भौतिक बिज्ञान सभ में, **फेज** (Phase) कौनों स्पेस के क्षेत्र (थर्मोडाइनैमिक सिस्टम) होला, अइसन क्षेत्र जेकरे भीतर कौनों पदार्थ के सगरी भौतिक लच्छन लगभग एक्के नियर रहे लें। यानी ई स्पेस के अलग-अलग रीजन होला जेह में कौनों पदार्थ के सगरी भौतिक प्रॉपर्टी यूनिफार्म रहे लीं।

कभी कभार फेज शब्द के इस्तेमाल पदार्थ के अवस्था (स्टेट ऑफ मैटर) खाती भी कइल जाला।
बेरोजगारी

**बेरोजगारी** () अइसन दसा हऽ जब ब्यक्ति काम के खोज में होखे बाकी ओकरा के कौनों रोजगार ना मिले। कौनों अर्थब्यवस्था में जब अइसन ब्यापक स्तर पर होखे लागे तब ई एक तरह के समस्या के रूप में देखल जाला।

अर्थव्यवस्था में बेरोजगारी के माप के बेरोजगारी दर कहल जाला आ एकर गणना करे खाती कुल बेरोजगार ब्यक्ति लोग के संख्या से कुल लेबर फोर्स (काम क सके लायक उमिर के जनसंख्या) के भाग दे के प्रतिशत निकाल लिहल जाला। मने कि कुल काम क सके लोग के केतना प्रतिशत लोग बेरोजगार बाटे, इहे बेरोजगारी दर होला। आमतौर पर जब अर्थब्यवस्था में मंदी के स्थिति होखे ले, बेरोजगारी दर अधिका होखे ले। बिस्व मजदूर संगठन (आइएलओ) के एगो रपट के अनुसार साल 2012 में कुल 600 मिलियन लोग, मने कि पूरा दुनियाँ के लेबर फोर्स के 6% लोग बेरोजगार रहलें।

बेरोजगारी कवना कारन से होला एह बात पर अर्थशास्त्री लोग में बहुत बिबाद बाटे। क्लासिकल, नियो-क्लासिकल आ ऑस्ट्रियन स्कूल के मत बा कि बजार के मैकेनिज्म बेरोजगारी के समस्या सोझुरावे में सक्षम होला। कीन्सियन अर्थशास्त्र ई माने ला कि बेरोजगारी के दसा चक्रीय रूप से आवे ले आ एकरा से निपटे में सरकार के हस्तक्षेप के जरूरत होला।

## बेरोजगारी एक समस्या
जैसे कि कई लोगों को नहीं काम मिलता है जिसके कारण की घर में खर्च नहीं चल पाता है इसका कारण एक यह भी है कि बाहर से लोग आते हैं कई राज्यों से और जिस राज्य में काम या रोजगार होता है उसमें जाते हैं उसे राज्य के कई लोग बेरोजगार हो जाते हैं और जो बाहर से जाते हैं उन्हें कम तनक पर रख दिया जाता है अगर इसकी समस्या से समाधान पाना हो तो जो लोग जहां रहते हैं वहीं पर ही उनके लिए रोजगार दिया जाए और जो यहां जहां पर वह लोग जाते हैं उनको वहां पर ही रोजगार दिया जाए 
*
* ूर्ण रोजगार
*

## संदर्भ

श्रेणी:अर्थशास्त्र

श्रेणी:सामाजिक न्याय
समावेशी बिकास

**समावेशी बिकास** (Inclusive growth) आर्थिक बढ़ती से संबंधित अइसन कांसेप्ट हवे जे इहो सुनिश्चित करे के बात करे ला कि बढ़ती (ग्रोथ) के लाभ अर्थब्यवस्था आ समाज के हर समूह तक चहुँप रहल बा कि ना; मने कि ई ग्रोथ के बितरण पर ध्यान के साथ बिकास के कांसेप्ट हवे।  This concept expands upon traditional economic growth models to include focus on the equity of health, human capital, environmental quality, social protection, and food security.

आर्थिक बढ़ती (इकोनोमिक ग्रोथ) खाली मात्रा आ परिमाण के माप हवे, आर्थिक बिकास में जीवन के गुणवत्ता में सुधार के बात कइल जाला; एह दुनों से हट के समावेशी बिकास एह बात पर धियान केन्द्रित करे ला कि बृद्धि आ बिकास के बितरण (बँटवारा) समाज में सही से हो रहल बा कि नाहीं; समाज आ अर्थब्यावस्था के बंचित लोग जे भारी संख्या में बा ओह लोग तक ले इनहन के लाभ चहुँप रहल बा कि ना।

## संदर्भ

श्रेणी:आर्थिक बढ़ती
आर्थिक बिकास

**आर्थिक बिकास** (Economic development) अइसन प्रक्रिया हवे जेकरे द्वारा कौनों देस अपना निवासी लोग के आर्थिक, राजनीतिक आ सामाजिक रूप से रहन-सहन के स्थिति के अउरी बेहतर बनावे ला। ई कांसेप्ट आर्थिक बढ़ती (ग्रोथ) के बिचार से कुछ अलग आ तनिका ब्यापक हवे काहें से कि आर्थिक बढ़ती में खाली उत्पादन में होखे वाला बढ़त के सामिल कइल जाला जबकि आर्थिक बिकास में सामाजिक पहलू पर भी धियान दिहल जाला आ लोग के कल्याण आ भलाई (वेल-बीइंग) के भी शामिल कइल जाला।

आर्थिक बिकास के मतलब माडर्नाइजेशन, वेस्टर्नाइजेशन आ इंडस्ट्रियलाइजेशन के साथे जोड़ के देखल जात रहल बा। कई जगह उद्योगिक संबृद्धि भा उद्योगीकरण के आर्थिक बिकास के साथे कन्फ्यूज कइल जाला।

परसिद्ध अर्थशास्त्री अमर्त्य सेन के कहनाम "आर्थिक बढ़ती (ग्रोथ) आर्थिक बिकास के एक ठो पहलू हवे" से ई साफ हो जाला कि आर्थिक बिकास एगो ब्यापक कांसेप्ट हऽ।

## इहो देखल जाय
* आर्थिक संबृद्धि चाहे आर्थिक बढ़ती (इकोनामिक ग्रोथ)

## संदर्भ

श्रेणी:अर्थशास्त्र
श्रेणी:आर्थिक बिकास
श्रेणी:आर्थिक इंडिकेटर
जॉन मेनार्ड कीन्स

**जॉन मेनार्ड कीन्स** (John Maynard Keynes, केंज़; 5 जून 1883 – 21 अप्रैल 1946) एगो ब्रिटिश अर्थशास्त्री रहलें। कीन्स के बिचार मैक्रोइकोनॉमिक्स के क्षेत्र में अतना परभावशाली भइलें कि मैक्रोइकोनॉमिक्स आ देसन के राष्ट्रीय आर्थिकी नीति के क्षेत्र में भारी बदलाव भ गइल। कीन्स बीसवीं सदी के सभसे परभावशाली अर्थशास्त्री लोग में से एक रहलें आ अपना पहिले के लोगन के काम से आगे बढ़े आ ओह काम सभ में भारी सुधार आ परिष्कार करे के काम कइलें। इनका के आधुनिक मैक्रोइकोनॉमिक थियरी के संस्थापक मानल जाला। इनके बिचार आ दिहल सिद्धांत सभ के आधार पर इकोनॉमिक्स में एगो अलग इस्कूल (पंथ) के अस्थापना भइल जेकरा के कीन्सियन अर्थशास्त्र कहले जाला।

## इहो देखल जाय
* एडम स्मिथ

श्रेणी:ब्रिटिश लोग
श्रेणी:अर्थशास्त्री
श्रेणी:अर्थशास्त्र
श्रेणी:1883 में जनम
श्रेणी:1946 में निधन
इंडस्ट्री

**इंडस्ट्री** (Industry) भा **उद्योग** कौनों अर्थब्यवस्था में बस्तु आ संबंधित सेवा सभ के उत्पादन हवे। कौनों समूह भा कंपनी के आगम के प्रमुख स्रोत ओकरे संबंधित इंडस्ट्री के इंडिकेटर होला। जब बड़हन समूह सभ, कई गो आगम के स्रोत से आगम हासिल करें, उनहन के कई इंडस्ट्री में काम करे वाला मानल जाला। 

मैन्यूफैक्चरिंग इंडस्ट्री भा बिनिर्माण उद्योग सभसे प्रमुक सेक्टर के रूप में सोझा आइल जब यूरोप आ अमेरिका में औद्योगिक क्रांति (इंडस्ट्रियल रिवोल्यूशन) के दौर आइल। इंडस्ट्रियल क्रांति के एह दौर में पहिले से चल आ रहल सामंतवादी आ बाणिज्यवादी अर्थब्यवस्था सभ के नोकसान चहुँपल आ नया किसिम के अर्थब्यवस्था पैदा भइल। एह दौर के सभसे प्रमुख बिसेस्ता टेक्नॉलजी के तेजी से बिकास आ स्टील आ कोइला के उत्पादन रहल।

इंडस्ट्रियल क्रांति के बाद के दौर में, अब जब देखल जाय, दुनियाँ के कुल आर्थिक उत्पादन के लगभग एक तिहाई हिस्सा मैन्यूफैक्चरिंग इंडस्ट्री से आवे ला। कई गो बिकसित आ बिकाससील/कुछ-बिकसित देश (चीन, भारत वगैरह) भारी मात्रा में मैन्यूफैक्चरिंग इंडस्ट्री पर निर्भर बाड़ें। जवना देस में जवन इंडस्ट्री अस्थापित होखे, ओह देस के अर्थब्यवस्था से, आपसी निर्भरता (इंटरडिपेंडेंस) के बहुत जटिल जाल द्वारा जुड़ल होखे लीं।

## संदर्भ

श्रेणी:अर्थशास्त्र
श्रेणी:उद्योग
गरीबी रेखा

**गरीबी रेखा** (Poverty line) या **''बिलो पॉवर्टी लाइन भारत'' (बीपीएल)** भारत में सरकार द्वारा इस्तेमाल कइल जाए वाला एगो आर्थिक बेंचमार्क हवे जे एक किसिम के आर्थिक इंडिकेटर भी हवे आ अइसन लोग के पहिचान करे में सहायक तरीका हवे जिनके आय बहुत कम बा आ सरकारी मदद के जरूरत बाटे। अइसन परिवार जे गरीबी रेखा से नीचे के स्तर पर जीवन-यापन क रहल होखें बीपीएल परिवार कहालें। आसान भाषा में कहल जाय तब ई गरीबी के गणना करे के तरीका हवे।

## संदर्भ

श्रेणी:अर्थशास्त्र
इन्फ्लेशन

**इन्फ्लेशन** (inflation; हिंदी: मुद्रा स्फीति भा मुद्रा प्रसार) अर्थशास्त्र में अइसन दसा ह जब कौनों अर्थब्यवस्था में चीजन के कीमत में बढ़ती होखे आ ई बढ़ती पर्याप्त समय ले जारी रहे।  
जब चीजन के कीमत बढ़ जाला, करेंसी के एक इकाई अब पहिले के तुलना में कम सामान भा सेवा खरीदे में सक्षम रह जाले, कहे के मतलब कि करेंसी के मूल्य (वैल्यू) में कमी आवे ले।

आम भाषा में कहल जाय तब, बस्तु आ सेवा के मूल्य में बढ़त आ करेंसी के मूल्य में गिरावट के मुद्रा स्फीति भा इन्फ्लेशन कहल जाला। स्फीति भा प्रसार के मतलब ई हवे के अर्थब्यवस्था में करेंसी के मात्रा बढ़ गइल बा जेकरा कारन ओहकर कीमत कम हो गइल बा। एक तरह से ई **महँगाई**' के तकनीकी नाँव हवे; हालाँकि महँगाई अउरी कई कारण से भी हो सके ला।

कुछ हद तक अर्थब्यवस्था में इन्फ्लेशन के स्थिति होखल बिकास आ बढ़ती खाती जरूरी मानल जाला; हालाँकि ऊँच इन्फ्लेशन दर अर्थब्यवस्था खाती नोक्सान्देह होखे ले। इन्फ्लेशन के उल्टा दस डिफ्लेशन होला जेह में मुद्रा के मात्रा में कमी होखे के कारण ओकर कीमत बढ़े ले आ चीज आ सेवा सभ के कीमत घटे ले।

## संदर्भ

श्रेणी:अर्थशास्त्र
हरित क्रांति

200px|thumb|खेत में कीटनाशक के छिड़काव
**हरित क्रांति** (Green revolution, *ग्रीन रिवोल्यूशन*) भा **तिसरकी खेती क्रांति** (Third Agricultural Revolution) 1930 से 1960 के दशक के दौरान भइल बैज्ञानिक खोज आ टेक्नॉलजी ट्रांसफर के परिणाम के रूप में पूरा दुनियाँ भर में आ खासतौर पर बिकाससील देसन में खेती के उत्पादन में भारी बढ़ती भइल। एह दौरान हाई-उपज-किसिम (एचवाईवी), उदाहरण खाती गोहूँ आ धान के बौना किसिम; रासायनिक खाद; जोताई के नाया तरीका, खासतौर पर मशीनीकरण; आ सिंचनी के क्षेत्र में बढ़ती के कारण भारी पैमाना पर खेती के उपज में बढ़त भइल आ दुनिया के खेती के रूप बदल गइल।

एह क्रांति के निर्धारक सभ में फोर्ड फाउंडेशन आ रॉकफेलर फाउंडेशन, दुनो के योगदान रहल आ नार्मन बोरलाग एह सभ के प्रमुख नेता आ अगुआ रहलें जिनके एह क्षेत्र में काम करे खाती नोबल शांति पुरस्कार भी मिलल।

1967-68 आ 1977-78 के दौरान  भारत में भइल हरित क्रांति के परिणाम ई भइल कि देस अनाज के कमी वाला देसन के श्रेणी से निकल के एगो प्रमुख कृषि प्रधान देश बन गइल। भारत में हरित क्रांति के असर मुख्य रूप से खाद्य अनाज (खासकर गोहूँ आ चावल) के उत्पादन में देखे के मिले ला। इलाका के हिसाब से पंजाब, हरियाणा आ पच्छिमी उत्तर प्रदेश में एकर सभसे बेसी परभाव पड़ल। इहाँ एह क्रांति के अगुवाई से एम. एस. स्वामीनाथन आ सी. सुब्रमण्यम लोग कइल।

## इहो देखल जाय
* भारत में हरित क्रांति
* नार्मन बोरलाग

## संदर्भ

श्रेणी:खेती
श्रेणी:अर्थशास्त्र
श्रेणी:आर्थिक भूगोल
नॉर्मन बोरलॉग

**नॉर्मन अर्नेस्ट बोरलॉग** (Norman Ernest Borlaug; 25 मार्च 1914 – 12 सितंबर 2009) एगो अमेरिकी कृषी बैज्ञानिक रहलें। इनके हरित क्रांति में योगदान खाती "हरित क्रांति के पिता" के रूप में जानल जाला आ एह खाती इनके नोबल शांति पुरस्कार भी दिहल गइल।

बोरलाग के मुख्य काम मैक्सिको में रिसर्च के दौरान गोहूँ के बौना किसिम के खोज कइल रहे जे उपज अधिका दे आ बेमारी सभ के प्रतिरोधक क्षमता वाला वेरायटी रहल। एह वेरायटी से मैक्सिको, पाकिस्तान आ भारत में 1960 के दशक में गोहूँ के उत्पादन में भारी बढ़ती भइल आ ई देस अनाज के मामिला में आत्मनिर्भर भ गइलेन।

बाद में बोरलाग अपना खोज आ रिसर्च से एशिया आ अफिरका के अउरी देस सभ में खेती के उपज बढ़ावे खाती काम कइलें।

## संदर्भ

श्रेणी:अमेरिका के लोग
श्रेणी:1914 में जनम
श्रेणी:2009 में निधन
सामाजिक दर्जा

**सामाजिक दर्जा**, **सामाजिक इस्टेटस** (; *सोशल स्टेटस*) केहू ब्यक्ति के सामाजिक वैलू हवे। समाज में लोगन के ऊँच-नीच के भावना, बेहतर चाहे कमतर होखे के भावना, कम आ बेसी आदर-सम्मान जोग होखे के भावना नियर चीजन के आधार पर बँटवारा हवे। ई बिभाजन लोगन के काम भा पेशा के आधार पर हो सके ला, चाहे जनम आधारित हो सके ला। भारत आ भारतीय उपमहादीप में जाति के आधार पर ऊँच-नीच आ बड़-छोट के बिभाजन में लोगन के सामाजिक दर्जा तय होखत आ रहल बा।

दुसरे शब्दन में सामाजिक इस्टेटस, ई बतावे ला कि केहू ब्यक्ति, समूह भा संस्था के, समाज में कवना स्तर के आदर, सम्मान, चाहे समर्थ होखे के मान्यता दिहल जा रहल बाटे।

## इहो देखल जाय
* सामाजिक तबका (सामाजिक बर्ग)

श्रेणी:समाज
श्रेणी:समाजशास्त्र
श्रेणी:समाजशास्त्र शब्दावली
गरीबी

**गरीबी** (निर्धनता, दरिद्रता) अभाव के स्थिति ह जब केहू के लगे भौतिक साधन भा धन के कमी होखे। पूर्ण गरीबी के स्थिति अइसन होले जेह में ब्यक्ति के आपन जीवन के मूलभूत जरूरत खाना, कपड़ा आ मकान तक के अभाव होखे।

एकरे अलावा, गरीबी कई पहलू से देखल जा सके ला आ सामाजिक, आर्थिक आ राजनीतिक तत्व शामिल होलें। पूर्ण गरीबी भा अति गरीबी के अलावा सापेक्ष गरीबी हो सके ला जेह में कौनों देस भा क्षेत्र बिसेस में रहे वाला लोग एगो निश्चित जीवन स्तर जिए में असमर्थ होखे गरीब कहाला। उदाहरण खाती भारत में गरीबी रेखा के कांसेप्ट तय कइल गइल बा आ गरीबी रेखा से नीचे के लोग के गरीब मानल जाला।

## इहो देखल जाय
* भारत में गरीबी
* गरीबी रेखा

## संदर्भ


श्रेणी:अर्थशास्त्र
श्रेणी:आर्थिक बिकास
सीधा बिदेसी निवेश

**सीधा बिदेसी निवेश** (Foreign Direct Investment) भा **ऍफ़डीआइ** (FDI) कौनों बिजनेस में नियंत्रक मालिकाना के रूप में कइल जाए वाला निवेश (इन्वेस्टमेंट) ह जब निवेश करे वाली इकाई (एंटाइटी) कौनों अलग देस में होखे आ निवेश दुसरे देस में कइल जा रहल होखे। एह तरीका से, सीधा नियंत्रण के कारण ई पोर्टफोलियो बिदेसी निवेश से अलग होला।

निवेश के मूलउत्पत्ती से एह परिभाषा पर कौनों फरक ना पड़े ला, काहें कि ऍफ़डीआई: "इनऑर्गेनिक" रूप से कवनों कंपनी के खरीद के अइसन निवेश क सके ले, या फिर "ऑर्गेनिक" रूप से ओकरे ऑपरेशन आ बिजनेस के बिस्तार क सके ले।

आसान भाषा में कहल जाय तब, सीधा बिदेसी निवेश से मतलब होला कि बिदेसी कंपनी देसी कंपनी में भौतिक पूँजी संपत्ति (फिजिकल कैपिटल असेट्स), प्लांट मशीनरी, जमीन, इन्वेंटरी नियर चीजन में निवेश करे ले आ एकरे तहत बिदेसी कंपनी दुसरे देस में नई कंपनी बिकसित करे ले भा आपन सहायक कंपनी खोले ले जेह में नियंत्रण (कंट्रोल) आ प्रबंधन (मैनेजमेंट) के अधिकार ओकरे लगे बनल रहे ला। मने कि जवना पूँजी के निवेश होला ओह पर निवेश करे वाला के कंट्रोल बनल रहे ला।

साफ बा कि अइसन निवेश से, जवना देस में निवेश हो रहल होखे, भौतिक पूँजी के बिकास होखी आ रोजगार आ आय बढ़ी; सीधा निवेश लंबा समय खाती होखी; आ पूँजी के भागे के डर कम रही।

## संदर्भ

श्रेणी:अर्थशास्त्र

श्रेणी:आर्थिक भूगोल
पोर्टफोलियो इन्वेस्टमेंट

**पोर्टफोलियो इन्वेस्टमेंट** () भा **पोर्टफोलियो निवेश** अइसन निवेश होलें जे परिसंपति (एसेट) सभ के समूह (पोर्टफोलियो) के रूप में होलें आ एह में इक्विटी सिक्योरिटी सभ में होखे वाला लेनदेन भी शामिल होला; मने के पोर्टफोलियो निवेश में कॉमन स्टॉक (शेयर), आ कर्जा सिक्योरिटी सभ जइसे कि बैंकनोट, बांड आ डिबेंचर द्वारा कइल जाए वाला इन्वेस्टमेंट।

पोर्टफोलियो निवेश एक तरह से पैसिव (निष्क्रिय) निवेश होला; मतलब की निवेश करे वाला सीधे नियंत्रण करे वाला के भूमिका में ना होला बांड भा डिबेंचर इशू करे वाली कंपनी के मैनेजमेंट में सीधा भागीदारी ना करे लें। अइसन निवेश के एकलौता मकसद फाइनेंशियल लाभ लिहल होला, जबकि सीधा बिदेसी निवेश (ऍफ़डीआइ) में निवेश करे वाला के कंपनी के मैनेजेरियल कामकाज पर एगो निश्चित सीमा तक नियंत्रण (कंट्रोल) के भूमिका होखे ले।

## संदर्भ


श्रेणी:फाइनेंस
श्रेणी:अर्थशास्त्र
महबूब उल हक़

**महबूब उल हक़** (; 24 फरवरी 1934 – 16 जुलाई 1998) एगो पाकिस्तानी अर्थशास्त्री रहलें। इनके परसिद्धि अंतर्राष्ट्रीय बिकास सिद्धांतकार के रूप में रहल आ ई पाकिस्तान के दसवाँ बित्तमंत्री भी रहलें।

पंजाब यूनिवर्सिटी लाहौर में इकोनॉमिक्स पढ़े के बाद ई कैंब्रिज चल गइलेन आ उहाँ से डिग्री लिहलें। एकरे बाद येल यूनिवर्सिटी से पीएचडी कइलें आ हार्वर्ड केनेडी स्कूल में पोस्ट डॉक्टोरल रिसर्च कइलें। पाकिस्तान लवट के ई 1960 के दशक में ओहिजा के प्लानिंग कमीशन के मुख्य अर्थशास्त्री के रूप में काम कइलें आ बाद में जब जुल्फिकार अली भुट्टो के के अगुआई में समाजवादी सरकार चुनल गइल, अमेरिका चल गइलें। बिस्व बैंक में ई पॉलिसी डाइरेक्टर के रूप में पूरा 1970 के दशक में काम कइलें आ रॉबर्ट मकनामारा के चीफ़ इकोनॉमिक एडवाइजर (मुख्य आर्थिक सलाहकार) के रूप में काम कइलेन। 

सन् 1982 में लवट के पाकिस्तान अइलें आ 1985 में उहाँ के बित्त मंत्री बन्लें। एह दौर में सावधानी पूर्वक आर्थिक उदारबाद के नीति अपनावल गइल। बाद में फिर अमेरिका चल गइलें।

16 जुलाई 1998 के इनके न्यूयार्क में निधन भइल।

## कुछ बीछल रचना
* *The Strategy of Economic Planning* (1963)
* *The Poverty Curtain: Choices for the Third World* (1976). Columbia University Press. 247 pages. 
* *The Myth of the Friendly Markets* (1992)
* *Reflections on Human Development* (1996) Oxford University Press. 1st edition (1996): 288 pages, . 2nd edition (1999): 324 pages, 
* *The U.N. and the Bretton Woods Institutions: New Challenges For The Twenty-First Century* / Edited By Mahbub Ul Haq ... [Et Al.] (1995)
* *The Vision and the Reality* (1995)
* *The Third World and the international economic order* (1976)
* *New Imperatives of Human Security* (1995)
* *A New Framework for Development Cooperation* (1995)
* *Humanizing Global Institutions* (1998)

## इहो देखल जाय
* अमर्त्य सेन
* मानव बिकास इंडेक्स

## संदर्भ

श्रेणी:पाकिस्तान के लोग
श्रेणी:अर्थशास्त्री
श्रेणी:1934 में जनम
श्रेणी:1998 में निधन
लेसे-फेयर

***लेसे-फेयर*** (*laissez-faire* ) अइसन आर्थिक सिस्टम हवे जेह में प्राइवेट पार्टी सभ के बिचा में होखे वाला लेनदेन सरकार के हस्तक्षेप से फिरी होला; मने कि सरकार के कवनों रेगुलेशन, प्रिविलेज, टैरिफ आ सब्सिडी वगैरह से मुक्त होला। अंग्रेजी में ई शब्दावली मूल रूप से फ्रेंच भाषा से आइल हवे।

## संदर्भ

श्रेणी:अर्थशास्त्र
पोर्टफोलियो बिदेसी निवेश

कौनों पोर्टफोलियो इन्वेस्टमेंट हमेशा फाइनेंशियल परिसंपत्ति (असेट) सभ के समूह के रूप में होला जइसे कि स्टॉक, बांड भा कैश इक्वीवेलेंट। अर्थशास्त्र में, **पोर्टफोलियो बिदेसी निवेश** (Foreign portfolio investment) फंड सभ के कौनों देस में प्रवेश के कहल जाला जब बिदेसी निवेशकर्ता आपन धन ओह देस के बैंक में जमा करावे भा देस के स्टॉक मार्केट आ बांड मार्केट में खरीदारी करे।

ई सीधा बिदेसी निवेश से एह मायने में अलग होला कि सीधा निवेश में भौतिक असेट खरीदल जालें आ निवेश कइल पूँजी पर निवेश करे वाला के कंट्रोल रहे ला; जबकि बांड, डिबेंचर, स्टॉक वगैरह के खरीदारी से बिदेसी पूँजी के कौनों देस में आगमन छोट समय खाती होला आ एकर मकसद लाभ कमाइल भर होला। 

बिदेसी इक्विटी शेयर में निवेश के या त घरेलू स्टॉक मार्केट में सीधे निवेश द्वारा हासिल कइल जा सके ला या फिर बिदेसी पूँजी बजार में सीधे इक्विटी अंशपत्र के प्राइमरी इशू दवा कइल जा सके ला। सीधे इक्विटी के इशू करे के तरीका इंटरनेशनल डिपाजिटरी रिसीट (आइडीआर), अमेरिकन डिपाजिटरी रिसीट (एडीआर) या फिर ग्लोबल डिपाजिटरी रिसीट (जीडीआर) द्वारा कइल जा सके ला।

## इहो देखल जाय
* सीधा बिदेसी निवेश
* फॉरेन इंस्टीचूशनल इन्वेस्टर (ऍफ़आइआइ)

## संदर्भ

श्रेणी:इन्वेस्टमेंट
श्रेणी:अर्थशास्त्र
अमर्त्य सेन

**अमर्त्य कुमार सेन** (जनम 3 नवंबर 1933) एगो भारतीय अर्थशास्त्री आ दार्शनिक बाने, जे साल 1972 से भारत, यूनाइटेड किंगडम आ अमेरिका में पढ़ावे आ रिसर्च के काम क रहल बाड़ें। सेन क योगदान कल्याणपरक अर्थशास्त्र, सामाजिक चयन थियरी, आर्थिक आ सामाजिक न्याय, अकाल के आर्थिक थियरी आ बिकाससील देसन के लोग के कल्याण के नापजोख के इंडेक्स बनावे के क्षेत्र में काम कइले बाने।

वर्तमान में ई हार्वर्ड विश्वविद्यालय में प्रोफेसर बाने आ हारवर्ड लॉ स्कूल के फेलो बाने। ई ट्रिनिटी कॉलेज, कैंब्रिज के भी फेलो बाड़ें आ इनके कल्याण अर्थशास्त्र के क्षेत्र में काम करे खातिर 1998 में नोबल पुरस्कार दिहल जा चुकल बा आ 1999 में भारत रत्न से सम्मानित कइल गइल बा। साल 2017 में, सेन के राजनीति बिज्ञान में जोहान स्काईट अवार्ड दिहल गइल जे राजनीति बिज्ञान में इनके अमूल्य योगदान खाती रहल।

## रचना संसार
### किताब
1960–1979
* 
* 

1980–1989
* 
* 
* 
::Reprinted as: 
::Reviewed in the *Social Scientist*: 
* 
::Reprinted as: 
* 
* 
::Reprinted as:  Reviewed in *The Economic Journal*.
* 
* 
* 

1990–1999
* 
::Also printed as: 
::Extract 1. (Via Ian Stoner, lecturer, Department of Philosophy, University of Minnesota, readings.)
::Extract 2. 
* 
* 
* 
* 
* 
::Review in *Asia Times*.

2000–2009
* 
* 
::Preview.
* 
::Chapter-preview links – 1.
::Chapter-preview links – 2.
* 
::Review *The Guardian.*
::Review *The Washington Post*.
* 
* 
::Extract: "Imperial illusions: India, Britain, and the wrong lessons."
* 

2010 के बाद
* 
::Preview.
* 
* 
* Drèze, Jean and Sen, Amartya. 2013. *An Uncertain Glory: The Contradictions of Modern India*. London: Allen Lane. .
* Sen, Amartya. 2015. *The Country of First Boys: And Other Essays*. OUP India. .

### किताब में अध्याय
* 
::Reprinted as: 
::Pdf version. 
* 
* 
* 
::Reprinted in 
*  See also: The New Palgrave Dictionary of Economics.
*  See also: The New Palgrave Dictionary of Economics.

### जर्नल लेख
*  Pdf version.
*  [Pdf version.](http://darp.lse.ac.uk/PapersDB/Sen_(JPolE_70).pdf) 
*  [Pdf version.](http://dds.cepal.org/infancia/guia-para-estimar-la-pobreza-infantil/bibliografia/capitulo-III/Sen%20Amartya%20(1976)%20Poverty%20an%20ordinal%20approach%20to%20measurement.pdf)
* 
* 
* 
*  Pdf version.
* 

### लेक्चर के लिखावट
* 
* 
::News coverage of the *[[Romanes Lecture#1990s|1998 Romanes Lecture]]* in the *Oxford University Gazette.*

### परचा
* 

### फ़ारसी में बीछल काम
Also a list of Persian translations of Amartya Sen's work is available here 

### अन्य
* Other Publications on Google Scholar.

## इहो&nbsp;देखल&nbsp;जाय
* महबूब-उल-हक़

## संदर्भ

श्रेणी:भारत के लोग
श्रेणी:जियत लोग
श्रेणी:1933 में जनम
इंस्टीट्यूशनल इन्वेस्टर

**इंस्टीट्यूशनल इन्वेस्टर** (Institutional investors) एगो अइसन इकाई (एंटाईटी) होला जे घन एकट्ठा करे ला जेवना से कि सिक्योरिटी, रियल प्रापर्टी, अउरी दूसर इन्वेस्टमेंट असेट आ ओरिजिनल लोन खरीद सके।  इंस्टीट्यूशनल इन्वेस्टर में बैंक, इंश्योरेंस कंपनी, पेंशन हेज फंड, इन्वेस्टमेंट एडवाइजर, एंडाउमेंट आ म्युचुअल फंड शामिल बाड़ें। 

भारत के संदर्भ में, इंस्टीट्यूशनल इन्वेस्टर में अइसन बिदेसी संस्था सभ के सामिल कइल जाला जे भारत के फाइनेंस बजार में प्राथमिक आ द्वितीयक बजार में म्यूचुअल फंड, हेज फंड, पेंशन फंड वगैरह द्वारा निवेश करे लीं; इनहन के सेबी में रजिस्टर होखल अनिवार्य होला।

## इहो देखल जाय
* सीधा बिदेसी निवेश (एफडीआइ)
* पोर्टफोलियो निवेश

## संदर्भ

श्रेणी:भारतीय अर्थब्यवस्था
श्रेणी:अर्थशास्त्र